CELEX: 62010CA0338
Language: et
Date: 2012-03-22 00:00:00
Title: Kohtuasi C-338/10: Euroopa Kohtu (kolmas koda) 22. märts 2012 . aasta otsus (Finanzgericht Hamburg eelotsusetaotlus — Saksamaa) — Grünwald Logistik Service GmbH (GLS) versus Hauptzollamt Hamburg-Stadt (Dumping — Dumpinguvastane tollimaks Hiina Rahvavabariigist pärinevate teatavatest tsitrusviljadest valmistatud toodete ja konservide impordi suhtes — Määrus (EÜ) nr 1355/2008 — Kehtivus — Määrus (EÜ) nr 384/96 — Artikli 2 lõike 7 punkt a — Normaalväärtuse kindlaksmääramine — Mitteturumajanduslikud riigid — Komisjoni kohustus määrata hoolikalt kindlaks normaalväärtus, tuginedes kolmandas turumajandusriigis kehtivale hinnale või arvestuslikule väärtusele)

5.5.2012   
            
            
               ET
            
            
               Euroopa Liidu Teataja
            
            
               C 133/5
            
         Euroopa Kohtu (kolmas koda) 22. märts 2012. aasta otsus (Finanzgericht Hamburg eelotsusetaotlus — Saksamaa) — Grünwald Logistik Service GmbH (GLS) versus Hauptzollamt Hamburg-Stadt
   (Kohtuasi C-338/10) (1)
   
   (Dumping - Dumpinguvastane tollimaks Hiina Rahvavabariigist pärinevate teatavatest tsitrusviljadest valmistatud toodete ja konservide impordi suhtes - Määrus (EÜ) nr 1355/2008 - Kehtivus - Määrus (EÜ) nr 384/96 - Artikli 2 lõike 7 punkt a - Normaalväärtuse kindlaksmääramine - Mitteturumajanduslikud riigid - Komisjoni kohustus määrata hoolikalt kindlaks normaalväärtus, tuginedes kolmandas turumajandusriigis kehtivale hinnale või arvestuslikule väärtusele)
   2012/C 133/08
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Hamburg
   
      Põhikohtuasja pooled
   
   
      Hageja: Grünwald Logistik Service GmbH (GLS)
   
      Kostja: Hauptzollamt Hamburg-Stadt
   
      Ese
   
   Eelotsusetaotlus — Finanzgericht Hamburg — Komisjoni 4. juuli 2008. aasta määruse (EÜ) nr 642/2008, millega kehtestatakse ajutine dumpinguvastane tollimaks Hiina Rahvavabariigist pärit teatavate tsitrusviljadest (mandariinidest jne) valmistatud toodete ja konservide impordi suhtes (ELT L 178, lk 19) ja nõukogu 18. detsembri 2008. aasta määrus (EÜ) nr 1355/2008, millega kehtestatakse Hiina Rahvavabariigist pärinevate teatavatest tsitrusviljadest (mandariinidest jne) valmistatud toodete ja konservide impordi suhtes lõplik dumpinguvastane tollimaks ja nõutakse lõplikult sisse nende suhtes kehtestatud ajutine tollimaks (ELT L 350, lk 35) kehtivus, arvestades nõukogu 22. detsembri 1995. aasta määruse (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT L 56, lk 1; ELT eriväljaanne 11/10, lk 45), artikli 2 lõike 7 punkti a — Normaalväärtuse arvutamine mitteturumajandusliku riigi puhul — Normaalväärtuse arvutamine samasuguse toote eest ühenduses tegelikult makstud või makstava hinna alusel — Määruse (EÜ) nr 384/96 artikli 2 lõike 7 punktist a tulenev komisjoni kohustus võtta vajalikud meetmed normaalväärtuse arvutamiseks kolmandas turumajandusriigis kehtiva hinna või arvestusliku väärtuse alusel
   
      Resolutsioon
   
   Nõukogu 18. detsembri 2008. aasta määrus (EÜ) nr 1355/2008, millega kehtestatakse Hiina Rahvavabariigist pärinevate teatavatest tsitrusviljadest (mandariinidest jne) valmistatud toodete ja konservide impordi suhtes lõplik dumpinguvastane tollimaks ja nõutakse lõplikult sisse nende suhtes kehtestatud ajutine tollimaks, on kehtetu.
   
      (1)  ELT C 260, 25.9.2010.